CELEX: 32022R0731
Language: fi
Date: 2022-05-12 00:00:00
Title: Komission täytäntöönpanoasetus (EU) 2022/731, annettu 12 päivänä toukokuuta 2022, lopullisen polkumyyntitullin käyttöön ottamisesta Amerikan yhdysvalloista peräisin olevan biodieselin tuonnissa annetun täytäntöönpanoasetuksen (EU) 2021/1266 ja lopullisten tasoitustullien käyttöön ottamisesta Amerikan yhdysvalloista peräisin olevan biodieselin tuonnissa annetun täytäntöönpanoasetuksen (EU) 2021/1267 muuttamisesta

13.5.2022   
               
               
                  FI
               
               
                  Euroopan unionin virallinen lehti
               
               
                  L 136/3
               
            
         KOMISSION TÄYTÄNTÖÖNPANOASETUS (EU) 2022/731,
         annettu 12 päivänä toukokuuta 2022,
         lopullisen polkumyyntitullin käyttöön ottamisesta Amerikan yhdysvalloista peräisin olevan biodieselin tuonnissa annetun täytäntöönpanoasetuksen (EU) 2021/1266 ja lopullisten tasoitustullien käyttöön ottamisesta Amerikan yhdysvalloista peräisin olevan biodieselin tuonnissa annetun täytäntöönpanoasetuksen (EU) 2021/1267 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 13 artiklan 4 kohdan ja 14 artiklan 5 kohdan sekä muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1037 (2) ja erityisesti sen 23 artiklan 6 kohdan,
         ottaa huomioon lopullisen polkumyyntitullin käyttöön ottamisesta Amerikan yhdysvalloista peräisin olevan biodieselin tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen 29 päivänä heinäkuuta 2021 annetun komission täytäntöönpanoasetuksen (EU) 2021/1266 (3) sekä lopullisten tasoitustullien käyttöön ottamisesta Amerikan yhdysvalloista peräisin olevan biodieselin tuonnissa asetuksen (EU) 2016/1037 18 artiklan mukaisen toimenpiteiden voimassaolon päättymistä koskevan tarkastelun jälkeen 29 päivänä heinäkuuta 2021 annetun komission täytäntöönpanoasetuksen (EU) 2021/1267 (4),
         sekä katsoo seuraavaa:
         1.   VOIMASSA OLEVAT TOIMENPITEET
         
         1.1   Polkumyyntitulli
         
         
                     (1)
                  
                  
                     Neuvosto otti asetuksella (EY) N:o 599/2009 (5) käyttöön lopullisen polkumyyntitullin (0–198 euroa/tonni) tuotaessa Amerikan yhdysvalloista, jäljempänä ’Yhdysvallat’, peräisin olevia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää (tunnetaan yleisesti ’biodieselinä’), joko puhtaassa muodossa tai sekoituksena, joka sisältää enemmän kuin 20 painoprosenttia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää. Kyseisellä asetuksella käyttöön otetusta polkumyyntitullista käytetään jäljempänä nimitystä ’alkuperäiset polkumyyntitoimenpiteet’. Tutkimukseen, joka johti alkuperäisten polkumyyntitoimenpiteiden käyttöönottoon, viitataan jäljempänä ilmaisulla ’alkuperäinen polkumyyntitutkimus’.
                  
               
                     (2)
                  
                  
                     Neuvosto laajensi kiertämistä koskevan tutkimuksen jälkeen neuvoston täytäntöönpanoasetuksella (EU) N:o 444/2011 (6) asetuksella (EY) N:o 599/2009 käyttöön otetun lopullisen polkumyyntitullin koskemaan Kanadasta lähetetyn biodieselin tuontia riippumatta siitä, onko alkuperämaaksi ilmoitettu Kanada. Samalla asetuksella neuvosto laajensi myös asetuksella (EY) N:o 599/2009 käyttöön otetun lopullisen polkumyyntitullin koskemaan Yhdysvalloista peräisin olevan biodieselin sekoitusta, joka sisältää enintään 20 painoprosenttia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää.
                  
               
                     (3)
                  
                  
                     Tällä hetkellä voimassa olevat toimenpiteet ovat ne, jotka otettiin käyttöön täytäntöönpanoasetuksella (EU) 2021/1266 alkuperäisten polkumyyntitoimenpiteiden voimassaolon päättymistä koskevan tarkastelun jälkeen. Voimassa olevat tullit ovat kiinteämääräisiä tulleja, joiden määrä on 0–198 euroa tonnilta otokseen valittujen vientiä harjoittavien tuottajien tuonnin osalta, 115,6 euroa tonnilta otokseen kuulumattomien yhteistyössä toimineiden yritysten tuonnin osalta ja 172,2 euroa tonnilta kaikkien muiden yritysten tuonnin osalta.
                  
               
                     (4)
                  
                  
                     Täytäntöönpanoasetuksen (EU) 2021/1266 4 artiklan 2 kohdassa säädetään seuraavasti: ”Komissio voi asetuksen (EU) 2016/1036 13 artiklan 4 kohdan mukaisesti neuvoa-antavaa komiteaa kuultuaan myöntää päätöksellä vapautuksen 2 artiklan 1 kohdalla ja 3 artiklan 1 kohdalla laajennetusta tullista sellaisten yritysten tuonnille, jotka eivät kierrä 1 artiklalla käyttöön otettuja polkumyynnin vastaisia toimenpiteitä”.
                  
               1.2   Tasoitustullit
         
         
                     (5)
                  
                  
                     Neuvosto otti asetuksella (EY) N:o 598/2009 (7) käyttöön lopullisen tasoitustullin (211,2–237 euroa/nettotonni) tuotaessa Amerikan yhdysvalloista, jäljempänä ’Yhdysvallat’, peräisin olevia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää (tunnetaan yleisesti ’biodieselinä’), joko puhtaassa muodossa tai sekoituksena, joka sisältää enemmän kuin 20 painoprosenttia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää. Kyseisellä asetuksella käyttöön otetusta tasoitustullista käytetään jäljempänä nimitystä ’alkuperäiset tasoitustoimenpiteet’. Tutkimukseen, joka johti alkuperäisten tasoitustoimenpiteiden käyttöönottoon, viitataan jäljempänä ilmaisulla ’alkuperäinen tukien vastainen tutkimus’.
                  
               
                     (6)
                  
                  
                     Neuvosto laajensi kiertämistä koskevan tutkimuksen jälkeen täytäntöönpanoasetuksella (EU) N:o 443/2011 (8) asetuksella (EY) N:o 598/2009 käyttöön otetun lopullisen tasoitustullin koskemaan Kanadasta lähetetyn biodieselin tuontia riippumatta siitä, onko alkuperämaaksi ilmoitettu Kanada. Samalla asetuksella neuvosto laajensi myös asetuksella (EY) N:o 598/2009 käyttöön otetun lopullisen tasoitustullin koskemaan Yhdysvalloista peräisin olevan biodieselin sekoitusta, joka sisältää enintään 20 painoprosenttia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää.
                  
               
                     (7)
                  
                  
                     Tällä hetkellä voimassa olevat toimenpiteet ovat ne, jotka otettiin käyttöön täytäntöönpanoasetuksella (EU) 2021/1267 alkuperäisten tasoitustoimenpiteiden voimassaolon päättymistä koskevan tarkastelun jälkeen. Tällä hetkellä vientiä harjoittavien tuottajien tuontiin sovellettavat tasoitustullit ovat kiinteämääräisiä tulleja, joiden määrä on 211,2–237 euroa nettotonnilta.
                  
               
                     (8)
                  
                  
                     Täytäntöönpanoasetuksen (EU) 2021/1267 4 artiklan 2 kohdassa säädetään seuraavasti: ”Komissio voi asetuksen (EU) 2016/1037 23 artiklan 6 kohdan mukaisesti neuvoa-antavaa komiteaa kuultuaan myöntää päätöksellä vapautuksen 2 artiklan 1 kohdalla ja 3 artiklan 1 kohdalla laajennetusta tullista sellaisten yritysten tuonnille, jotka eivät kierrä 1 artiklalla käyttöön otettuja tukien vastaisia toimenpiteitä”.
                  
               2.   MENETTELY
         
         2.1   Vapauttamista koskeva pyyntö
         
         
                     (9)
                  
                  
                     Euroopan komissio vastaanotti 7 päivänä syyskuuta 2021 pyynnön, joka koski vapauttamista polkumyynti- ja tasoitustoimenpiteistä, joita sovelletaan Kanadasta lähetetyn biodieselin tuontiin riippumatta siitä, onko alkuperämaaksi ilmoitettu Kanada. Pyynnön esitti yritys Verbio Diesel Canada Corporation, jäljempänä ’pyynnön esittäjä’.
                  
               
                     (10)
                  
                  
                     Pyyntöön sisältyi näyttöä siitä, että Verbio oli uusi vientiä harjoittava tuottaja ja täytti asetuksen (EU) 2016/1036, jäljempänä ’polkumyynnin vastainen perusasetus’, 13 artiklan 4 kohdan ja asetuksen (EU) 2016/1037, jäljempänä ’tukien vastainen perusasetus’, 23 artiklan 6 kohdan mukaiset vapautuksen myöntämisedellytykset eli
                     
                                 a)
                              
                              
                                 se ei vienyt tarkastelun kohteena olevaa tuotetta unioniin toimenpiteiden perustana olevan tutkimusajanjakson aikana;
                              
                           
                                 b)
                              
                              
                                 se on tosiasiallisesti harjoittanut unioniin suuntautuvaa vientiä tutkimusajanjakson päättymisen jälkeen tai se voi osoittaa, että sillä on peruuttamaton sopimusvelvoite merkittävän määrän viemiseksi unioniin,
                              
                           
                                 c)
                              
                              
                                 se ei ollut kiertänyt toimenpiteitä.
                              
                           
               
                     (11)
                  
                  
                     Komissio totesi, että pyynnössä esitetään riittävät perusteet panna vireille polkumyynnin vastaisen perusasetuksen 13 artiklan 4 kohdan sekä tukien vastaisen perusasetuksen 23 artiklan 6 kohdan mukainen tutkimus sen määrittämiseksi, voidaanko pyynnön esittäjälle myöntää poikkeus laajennetuista toimenpiteistä.
                  
               2.2   Vireillepano
         
         
                     (12)
                  
                  
                     Komissio pani 7 päivänä joulukuuta 2021 komission täytäntöönpanoasetuksella (EU) 2021/2157 (9) vireille täytäntöönpanoasetuksia (EU) 2021/1266 ja (EU) 2021/1267 koskevan tarkastelun sen määrittämiseksi, voidaanko pyynnön esittäjälle myöntää vapautus laajennetuista toimenpiteistä. Komissio kumosi samalla asetuksella pyynnön esittäjän harjoittamaa biodieselin tuontia koskevat polkumyyntitullit, jotka otettiin käyttöön täytäntöönpanoasetuksella (EU) 2021/1266, ja kehotti tulliviranomaisia toteuttamaan tarvittavat toimenpiteet tällaisen tuonnin kirjaamiseksi.
                  
               
                     (13)
                  
                  
                     Komissio pyysi asianomaisia osapuolia ottamaan siihen yhteyttä tarkastelua koskevaan tutkimukseen osallistumista varten. Kaikille asianomaisille osapuolille annettiin tilaisuus esittää huomautuksia tutkimuksen vireillepanosta ja pyytää kuulemista komission tai kauppaan liittyvissä menettelyissä kuulemisesta vastaavan neuvonantajan tai molempien kanssa komission täytäntöönpanoasetuksessa (EU) 2021/2157 asetetussa määräajassa. Huomautuksia tai kuulemispyyntöjä ei saatu.
                  
               2.3   Tarkastelun kohteena oleva tuote
         
         
                     (14)
                  
                  
                     Tarkastelun kohteena ovat rasvahappomonoalkyyliesterit ja/tai parafiiniset kaasuöljyt, jotka on valmistettu synteesillä ja/tai vetykäsittelyllä, jotka ovat muuta kuin fossiilista alkuperää (tunnetaan yleisesti ’biodieselinä’), joko puhtaassa muodossa tai sekoituksena, joka sisältää enemmän kuin 20 painoprosenttia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää, jotka on lähetetty Kanadasta riippumatta siitä, onko alkuperämaaksi ilmoitettu Kanada, ja jotka luokitellaan tällä hetkellä CN-koodeihin 1516 20 98 (Taric-koodi 1516209821), ex 1518 00 91 (Taric-koodi 1518009121), ex 1518 00 99 (Taric-koodi 1518009921), ex 2710 19 43 (Taric-koodi 2710194321), ex 2710 19 46 (Taric-koodi 2710194621), ex 2710 19 47 (Taric-koodi 2710194721), ex 2710 20 11 (Taric-koodi 2710201121), ex 2710 20 16 (Taric-koodi 2710201621), ex 3824 99 92 (Taric-koodi 3824999210), ex 3826 00 10 (Taric-koodit 3826001020, 3826001050, 3826001089) ja ex 3826 00 90 (Taric-koodi 3826009011).
                  
               2.4   Tarkastelua koskeva tutkimusajanjakso
         
         
                     (15)
                  
                  
                     Tutkimus koskee 1 päivän huhtikuuta 2009 ja 30 päivän syyskuuta 2021 välistä ajanjaksoa, jäljempänä ’tarkastelua koskeva tutkimusajanjakso’.
                  
               2.5   Tutkimus
         
         
                     (16)
                  
                  
                     Komissio pyysi 7 päivänä joulukuuta 2021 pyynnön esittäjää täyttämään kyselylomakkeen saadakseen tutkimuksensa kannalta tarpeellisina pitämänsä tiedot. Pyynnön esittäjä toimitti vastauksen kyselylomakkeeseen 6 päivänä tammikuuta 2022.
                  
               3.   HAVAINNOT
         
         
                     (17)
                  
                  
                     Edellä (10) kappaleessa tarkoitetun kriteerin a osalta näyttö vahvisti, että pyynnön esittäjä on biodieselin tosiasiallinen tuottaja Kanadassa. Se perustettiin vuonna 2019 sen jälkeen, kun se oli tehnyt omaisuuden ostosopimuksen, jolla se hankki olemassa olevan biodieselin tuotantolaitoksen. Lisäksi tutkimuksessa vahvistettiin, että pyynnön esittäjä aloitti biodieselin tuotantonsa vasta elokuussa 2019. Näin ollen pyynnön esittäjää ei ollut olemassa alkuperäisen tutkimusajanjakson aikana, eikä se olisi voinut viedä biodieseliä unioniin kyseisenä ajanjaksona (1 päivän huhtikuuta 2009 ja 30 päivän kesäkuuta 2010 välisenä aikana). Pyynnön esittäjä täytti siten kriteerin a.
                  
               
                     (18)
                  
                  
                     Mitä tulee 10 kappaleessa tarkoitettuun kriteeriin b, komissio vahvisti pyynnön esittäjän toimittamien asiakirjojen perusteella, että pyynnön esittäjä vei biodieseliä unioniin heinäkuussa 2021 eli alkuperäisen tutkimusajanjakson jälkeen. Näin ollen pyynnön esittäjä täytti myös kriteerin b.
                  
               
                     (19)
                  
                  
                     Edellä 10 kappaleessa tarkoitetun kriteerin c osalta komissio ei löytänyt näyttöä siitä, että pyynnön esittäjä olisi ostanut biodieseliä Yhdysvalloista sen jälkeen, kun se perustettiin vuonna 2019, ja/tai että se olisi osallistunut kiertämiskäytäntöihin. Komissio saattoi päinvastoin todeta toimitettujen asiakirjojen perusteella, että pyynnön esittäjä on tosiasiallinen biodieselin tuottaja Kanadassa.
                  
               
                     (20)
                  
                  
                     Lopuksi komissio vahvisti pyynnön esittäjän toimittamien asiakirjojen perusteella, että pyynnön esittäjä ei ole etuyhteydessä yhteenkään yhdysvaltalaiseen vientiä harjoittavaan tuottajaan, johon sovelletaan polkumyynti- tai tasoitustoimenpiteitä.
                  
               
                     (21)
                  
                  
                     Komissio totesi näin ollen, että pyynnön esittäjä täytti polkumyynnin vastaisen perusasetuksen 13 artiklan 4 kohdan ja tukien vastaisen perusasetuksen 23 artiklan 6 kohdan mukaiset edellytykset. Sen vuoksi pyynnön esittäjä olisi vapautettava täytäntöönpanoasetuksen (EU) 2021/1266 ja täytäntöönpanoasetuksen (EU) 2021/1267 mukaisesti voimassa olevista polkumyynti- ja tasoitustulleista.
                  
               
                     (22)
                  
                  
                     Sen vuoksi täytäntöönpanoasetuksia (EU) 2021/1266 ja (EU) 2021/1267 olisi muutettava.
                  
               4.   MUUTOS LUETTELOON YRITYKSISTÄ, JOTKA HYÖTYVÄT LAAJENNETTUJA TOIMENPITEITÄ KOSKEVASTA VAPAUTUKSESTA
         
         
                     (23)
                  
                  
                     Edellä mainittujen päätelmien perusteella komissio totesi täytäntöönpanoasetuksen (EU) 2021/1266 4 artiklan 2 kohdan ja täytäntöönpanoasetuksen (EU) 2021/1267 nojalla, että pyynnön esittäjä olisi lisättävä niiden yritysten luetteloon, jotka on vapautettu täytäntöönpanoasetuksella (EU) 2021/1266 käyttöön otetuista polkumyyntitoimenpiteistä ja täytäntöönpanoasetuksella (EU) 2021/1267 käyttöön otetuista tasoitustoimenpiteistä.
                  
               
                     (24)
                  
                  
                     Asianomaisille osapuolille ilmoitettiin komission aikomuksesta vapauttaa Verbio Kanadasta lähetetyn biodieselin tuonnissa käyttöön otetuista polkumyynti- ja tasoitustulleista, ja niitä pyydettiin esittämään asiasta huomautuksia. Huomautuksia ei saatu.
                  
               
                     (25)
                  
                  
                     Tässä asetuksessa säädetyt toimenpiteet ovat asetuksen (EU) 2016/1036 15 artiklan 1 kohdalla perustetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan täytäntöönpanoasetuksen (EU) 2021/1266 2 artiklan 1 kohdassa oleva taulukko seuraavasti:
            
                        Maa
                     
                     
                        Yritys
                     
                     
                        Taric-lisäkoodi
                     
                  
                        Kanada
                     
                     
                        BIOX Corporation, Oakville, Ontario, Kanada
                     
                     
                        B107
                     
                  
                        Kanada
                     
                     
                        DSM Nutritional Products Canada Inc., Dartmouth, Nova Scotia, Kanada
                     
                     
                        C114
                     
                  
                        Kanada
                     
                     
                        Rothsay Biodiesel, Guelph, Ontario, Kanada
                     
                     
                        B108
                     
                  
                        Kanada
                     
                     
                        Verbio Diesel Canada Corporation, Welland, Ontario, Kanada
                     
                     
                        C600
                     
                  
         
            2 artikla
            Korvataan täytäntöönpanoasetuksen (EU) 2021/1267 2 artiklan 1 kohdassa oleva taulukko seuraavasti:
            
                        Maa
                     
                     
                        Yritys
                     
                     
                        Taric-lisäkoodi
                     
                  
                        Kanada
                     
                     
                        BIOX Corporation, Oakville, Ontario, Kanada
                     
                     
                        B107
                     
                  
                        Kanada
                     
                     
                        DSM Nutritional Products Canada Inc., Dartmouth, Nova Scotia, Kanada
                     
                     
                        C114
                     
                  
                        Kanada
                     
                     
                        Rothsay Biodiesel, Guelph, Ontario, Kanada
                     
                     
                        B108
                     
                  
                        Kanada
                     
                     
                        Verbio Diesel Canada Corporation, Welland, Ontario, Kanada
                     
                     
                        C600
                     
                  
         
            3 artikla
            
               1.   Tulliviranomaiset velvoitetaan lopettamaan täytäntöönpanoasetuksen (EU) 2021/2157 3 artiklan mukaisesti tapahtuva tuonnin kirjaaminen.
            
            
               2.   Kirjatusta tuonnista ei kanneta taannehtivasti lopullista tullia.
            
         
         
            4 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä toukokuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 176, 30.6.2016, s. 21.
         
            (2)  EUVL L 176, 30.6.2016, s. 55.
         
            (3)  EUVL L 277, 2.8.2021, s. 34.
         
            (4)  EUVL L 277, 2.8.2021, s. 62.
         
            (5)  Neuvoston asetus (EY) N:o 599/2009, annettu 7 päivänä heinäkuuta 2009, lopullisen polkumyyntitullin käyttöön ottamisesta Amerikan yhdysvalloista peräisin olevan biodieselin tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 179, 10.7.2009, s. 26).
         
            (6)  Neuvoston täytäntöönpanoasetus (EU) N:o 444/2011, annettu 5 päivänä toukokuuta 2011, Amerikan yhdysvalloista peräisin olevan biodieselin tuonnissa asetuksella (EY) N:o 599/2009 käyttöön otetun lopullisen polkumyyntitullin laajentamisesta koskemaan Kanadasta lähetetyn biodieselin tuontia riippumatta siitä, onko alkuperämaaksi ilmoitettu Kanada, ja Amerikan yhdysvalloista peräisin olevan biodieselin tuonnissa asetuksella (EY) N:o 599/2009 käyttöön otetun lopullisen polkumyyntitullin laajentamisesta koskemaan sellaisen biodieselseoksen tuontia, jossa on enintään 20 painoprosenttia biodieseliä, ja tutkimuksen päättämisestä Singaporesta lähetetyn tuonnin osalta (EUVL L 122, 11.5.2011, s. 12).
         
            (7)  Neuvoston asetus (EY) N:o 598/2009, annettu 7 päivänä heinäkuuta 2009, lopullisen tasoitustullin käyttöön ottamisesta Amerikan yhdysvalloista peräisin olevan biodieselin tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 179, 10.7.2009, s. 1).
         
            (8)  Neuvoston täytäntöönpanoasetus (EU) N:o 443/2011, annettu 5 päivänä toukokuuta 2011, Amerikan yhdysvalloista peräisin olevan biodieselin tuonnissa asetuksella (EY) N:o 598/2009 käyttöön otetun lopullisen tasoitustullin laajentamisesta koskemaan Kanadasta lähetetyn biodieselin tuontia riippumatta siitä, onko alkuperämaaksi ilmoitettu Kanada, ja Amerikan yhdysvalloista peräisin olevan biodieselin tuonnissa asetuksella (EY) N:o 598/2009 käyttöön otetun lopullisen tasoitustullin laajentamisesta koskemaan sellaisen biodieselseoksen tuontia, jossa on enintään 20 painoprosenttia biodieseliä, ja tutkimuksen päättämisestä Singaporesta lähetetyn tuonnin osalta (EUVL L 122, 11.5.2011, s. 1).
         
            (9)  Komission täytäntöönpanoasetus (EU) 2021/2157, annettu 6 päivänä joulukuuta 2021, Kanadasta lähetetyn biodieselin tuontia koskevan lopullisen polkumyyntitullin ja lopullisen tasoitustullin soveltamisalan laajentamisesta riippumatta siitä, onko alkuperämaaksi ilmoitettu Kanada, annettuja täytäntöönpanoasetuksia (EU) 2021/1266 ja (EU) 2021/1267 koskevan tarkastelun vireillepanosta sen määrittämiseksi, voidaanko näistä toimenpiteistä myöntää vapautus yhdelle kanadalaiselle vientiä harjoittavalle tuottajalle, polkumyyntitullin kumoamisesta kyseisen vientiä harjoittavan tuottajan tuonnissa ja kyseisen vientiä harjoittavan tuottajan tuonnin kirjaamisvelvoitteesta (EUVL L 436, 7.12.2021, s. 28).